Имам цхьа туьйранара турпалхочух тера вара. Йо1 реза йоцуш яра ша пайтонара говра хаорна, шега йийсаре санна наибаш хьежарна. Эвтархойн Ахьмад гучу ца волуш а холчахь яра иза. Имамана т1ехьаьжча гуш дара цуьнгахь доккха 1едал делахь а , аьхна дог а хилар. Цу шиннен хьажар вовшахкхийтира. Буьрса т1емало волчу Шемалан дагчохь цхьа къинхетаме к1едалла хааелира. И дог-к1еда хилар х1инццалц цунна шена а шегахь хааделла дацара. Иза ша-шех кхеравелира. Цу сохьта цо буьрсачу озаца элира